Source: https://db-sport.ro/2018/03/17/uite-le-uite-le-tricouri-platite-din-bani-publici-de-csm-targoviste-imbracate-de-apropiatele-sefilor-din-club/
Timestamp: 2018-04-20 16:19:33+00:00

Document:
Uite-le, uite-le...! Tricouri plătite din bani publici de CSM Târgoviște, îmbrăcate de apropiatele șefilor din club - DB-SPORT - DB-SPORT
Home / Sporturi / Uite-le, uite-le…! Tricouri plătite din bani publici de CSM Târgoviște, îmbrăcate de apropiatele șefilor din club
În timp de sportivii de la secția de box a clubului CSM Târgoviște se antrenează într-o toaletă a unui liceu din oraș și nu beneficiază nici măcar de un rând de echipament pe an, apropiatele celor care conduc gruparea îmbracă tricourile oficiale ale echipei de volei. Concret, Alexandra Stan, nimeni alta decât iubita lui Eduard Prisăcaru, președintele Kinder Târgoviște și bineînțeles fratele președintelui CSM Târgoviște, Prisăcaru Ciprian, câștigător al unui concurs la care a candidat singur – și Beatrice Tănase, soția lui Silviu Tănase, consilier local PNL și frate al mult mai celebrului Cătălin Tănase, antrenor care primește lunar 2.000 de euro de la CSM Târgoviște, echipă care evoluează în liga a doua, s-au afișat într-o poză pe Facebook cu formele acoperite de însemnele oficiale ale CSM-ului. Niciuna dintre cele două fete nu a putut fi contactată pentru a explica proveniența tricourilor, în condițiile în care în intreaga sa istorie CSM Târgoviște nu a comercializat tricouri de joc ale fetelor de la secțiile de volei sau baschet. “Noi stăm într-un wc, ăsta e cuvântul, WC! Așa să scrieți! Am făcut și o solicitare către domnul Prisăcaru, de echipament sportiv, de vreo 20.000 de lei, ne-ar ajunge 2-3 ani la secția noastră. Să vedem ce o să ne spună. Suntem prea mici noi ca să comentăm cine și cu ce tricouri de la volei apare prin poze. Dar să nu uite lumea că singurii campioni din ultimii ani de la club au venit de la box. Chit că domnul Prisăcaru ne face informatori, ne acuză că vorbim cu presa. Păi dacă nici noi nu vorbim, care luăm medalii…?”, a răbufnit pe subiect Nicu Tamaș, antrenorul pugiliștilor de la CSM, sătul de batjocura îndurată din septembrie 2016.
Foto: Facebook Alexandra Stan
csm targovisteeduard prisacarukinder targovisteprisacaru cipriantargovistevolei

References: CSM 
 CSM 
 CSM 
 CSM 
 CSM 
 CSM 

csm